Սայմոն Բլեքբերն

Սայմոն Բլեքբերն (, ), բրիտանացի ակադեմիական փիլիսոփա, հայտնի է մետաէթիկայի ոլորտում իր աշխատանքներով, որտեղ նա պաշտպանում է քվազիռեալիզմը և լեզվի փիլիսոփայությունը․ վերջերս լայն լսարան ձեռք է բերել փիլիսոփայությունը ժողովրդականացնելու փորձերի շնորհիվ։ Բլեքբերնը նկարահանվել է «Ճշմարտությանն ավելի մոտ» վավերագրական շարքի բազմաթիվ դրվագներում։ Իր երկարամյա գործունեության ընթացքում նա դասավանդել է Օքսֆորդի համալսարանում, Քեմբրիջի համալսարանում և Չապել Հիլլի Հյուսիսային Կարոլինայի համալսարանում։

Կյանք և կարիերա   
Բլեքբերնը ծնվել է 1944 թվականի հուլիսի 12-ին՝ Անգլիայի Սոդբերի Չիպպինգ քաղաքում։ Նա սովորել է Քլիֆթոն քոլեջում և 1965 թվականին ստացել է փիլիսոփայության բակալավրի աստիճան Քեմբրիջի Տրինիտի Սուրբ երրորդության քոլեջում։ 1970 թվականին Քեմբրիջի Չերչիլի քոլեջում ստացել է դոկտորի կոչում։ 2011 թվականին Բլեքբերնը թողել է Քեմբրիջի համալսարանի փիլիսոփայության պրոֆեսորի պաշտոնը, սակայն մնում է Չապել Հիլլի Հյուսիսային Կարոլինայի համալսարանում փիլիսոփայության ականավոր գիտնական-հետազոտող, ինչպես նաև դասավանդում է յուրաքանչյուր աշնանային կիսամյակ։ Նա նաև Քեմբրիջի Երրորդության քոլեջի գիտաշխատող է և  նոր հումանիտար քոլեջի անդամ։ Նախկինում նա դասավանդել է Պեմբրոք քոլեջում, Օքսֆորդում, ինչպես նաև Հյուսիսային Կարոլինայի համալսարանում։ Բլեքբերնը Արիստոտելյան հասարակության նախկին նախագահն է. նա նախագահել է 2009-2010 թվականներին։ 2002 թվականին նա ընտրվել է Բրիտանական ակադեմիայի գիտաշխատող, իսկ 2008 թվականին՝ Ամերիկայի գիտությունների ակադեմիայի արտասահմանյան անդամ։ Նա «Mind» ամսագրի նախկին խմբագիր է եղել։

Փիլիսոփայական գործունեություն  
Բլեքբերնը փիլիսոփայության մեջ առավել հայտնի է որպես մետաէթիկայում քվազիռեալիզմի կողմնակից, և տարբեր թեմաներում որպես նեոհյումանական հայացքների պաշտպան։ «Քվազի-ռեալիստ է նա, ով աջակցում է հակառեալիստական մետաֆիզիկական դիրքորոշմանը, սակայն ձգտում է փիլիսոփայական մանևրելու, բարոյական դիսկուրսի իրավունք ստանալու համար, որպեսզի վայելեն իրատեսական զրույցի բոլոր հատկանիշները» 2008 թվականին փիլիսոփայության Օքսֆորդի բառարանը «Ստեղծվել է Բլեքբերնի կողմից։ 2014 թվականին Բլեքբերնը հրատարակեց «Հայելի, հայելի․ սիրո օգտագործումը դեպի քեզ և նրա չարաշահումը», որտեղ նա կենտրոնանում է ինքնասիրության տարբեր փիլիսոփայական ասպեկտների վրա, քննարկում է հպարտության, սիրո, ամբողջականության կամ ինքնավստահության ժամանակակից ձևերն ու արտահայտությունները։

Հասարակական գործունեություն  
Բլեքբերնը ժամանակ առ ժամանակ հայտնվում է բրիտանական լրատվամիջոցներում, ինչպիսիք են BBC Radio 4-ի «Բարոյական լաբիրինթոսը»։  

Նա Բրիտանիայի հումանիստների ասոցիացիայի հոգաբարձու է, և երբ նրան խնդրեցին բացատրել իր աթեիզմը, նա ասաց, որ նախընտրում է «անհավատ» արտահայտությունը աթեիստական ​​պիտակից։

Որպես անհավատ, այսինքն` պարզապես չունենալով հավատ, ես կարիք չունեմ ինչ-որ բան ապացուցելու։ Ես չեմ հավատում Լոխ Նեսի հրեշին և չեմ փորձում ապացուցել, որ այն գոյություն չունի, չնայած, անշուշտ, կան անհերքելի փաստարկներ, որ այն գոյություն չունի։ 

Բլեքբերնը 55 հասարակական գործիչներից մեկն էր, որը ստորագրել է «The Guardian»-ում հրատարակված 2010 թվականի սեպտեմբերի բաց նամակը, որտեղ հայտարարվում էր Հռոմի պապի Մեծ Բրիտանիա քաղաքական այցի մասին և նշվում էր, որ «կրոնական առաջնորդները» պետք է քիչ ազդեցություն ունենան քաղաքական գործերում։ Այդ ժամանակ Բլեքբերնը հեռուստատեսային բանավեճերի ընթացքում ապացուցել է, որ հակաթեիզմի հայեցակարգի հեղինակ և նեյրոկենսաբան Սեմ Հարիսը պնդում է, որ բարոյականությունը կարող է դուրս բերվել գիտությունից։

Ծանոթագրություններ

Արտաքին հղումներ 
 Անձնական կայք։
 Սայմոն Բլեքբերնը «Thoughtcast» կայքում։
 Հարցազրույց Սայմոն Բլեքբերի հետ «Marketplace of ideas» կայքում։
 Հարցազրույց Ալան Մաքֆարլեյմանի հետ (2009 թվական)։